"...ALI U SIRENE SUZA NEMA,"
"I STOGA UMNOGOME JAČE PATI."
-HANS CHRISTIAN ANDERSEN
MALA SIRENA
Čuvaj!
Još harpuna!
Priredite mreže!
Ubijte je dok nije došla na palubu! -Gdje je? Da vidim!
Čekaj, čekaj, čekaj.
Brza je.
Daj mi još jedan! -Pobjeći će!
Mislim da ti se smiješi.
Promašio sam.
Još jedan. -Daj, još jedan!
Hej, hej. Hej!
Razlaz, razlaz! Natrag!
Što to radiš?
To je sirena! -Sirena?
Posluži se očima!
Što ti pada na pamet?
Ovo su opasne vode.
I ovo je opasno vrijeme.
Večeras je Koraljni Mjesec.
Priča se da upravo sada Morski Kralj saziva svoje kćeri sirene
da mame muškarce u smrt.
Zar se to priča? -Nego.
Ni najjači se ne mogu oduprijeti njihovim činima.
Puka stara predaja.
Natrag na posao!
Dajte, momci. -Vidite ono?
Što to, Hawkinse?
Nalet unakrsnog vjetra uzburkao je vodu, to je sve.
To je djelo Morskog Kralja. -Pomozi.
Sâm bi nas potopio, da može.
Jedri brže! -Dižem glavno!
Ovaj konop je napet.
Gdje je princ Eric?
Na pramcu, gospodine Grimsby.
Eric!
Ma što tamo radite?
Vraćajte se, smjesta!
Prestanite toliko brinuti za mene, Grimsby.
Recite da sam sebičan,
ali ne govori mi se Kraljici
da joj je sin pao s broda pod mojom paskom.
I to baš na svoj rođendan.
Izgleda da tamo španjolski galijun plovi prema kopnu.
Možemo ga pratiti do luke, da vidimo što nosi za trgovinu.
Naš brod je već dupke pun.
Već sedam tjedana tu držimo glavu u torbi.
Idemo doma, večeras.
Eric.
Pozorno me slušajte.
Morate biti oprezniji.
Pripazite, Grimsby!
Moje Kćeri Sedam Mora,
raduju me vijesti iz svih vaših voda.
Tamika, Perla,
baš mi je drago vidjeti vas.
Kaspija, Indira,
srce mi je puno što ste sve ovdje.
Mala.
Karina.
Gdje je Ariela?
Sebastiane.
Trebao si se pobrinuti da Ariela dođe.
Pokušao sam, Vaše Veličanstvo, ali to dijete vam je nemoguće.
Podsjetio sam je na skup baš jutros.
Može li jedan člankonožac više?
Možeš je otići pronaći.
Da, Vaše Veličanstvo. -Da.
Smjesta.
"Da, Vaše Veličanstvo. Smjesta, Vaše Veličanstvo."
Zar je teško pronaći sirenu, napokon?
Posreći li mi se, morat ću pretražiti samo jedan ocean.
Gdje si, dijete?
Ne smijemo se ovoliko udaljavati od palače, Ariela.
Idemo natrag.
Kako se to koristi?
Dođi, Ariela. Molim te.
Floundere, ne budi takav gupi!
Nisam ja gupi.
Mislim da smo otišli dovoljno daleko.
Čekaj.
Što je to?
Toga nikad nisam vidjela.
Dođi.
Ariela! Čekaj me!
Znaš da ne mogu tako brzo plivati.
Gledaj ti sve to.
Brod im je sigurno služio za bitke ili što već.
Da, sjajno.
Idemo sad odavde.
Malo te je trta? -Koga, mene?
Ma kakvi. -Dobro.
Onda ti ostani tu i pazi na morske pse.
U redu, dobro.
Što?
Ariela, čekaj!
Misliš da tu stvarno ima morskih pasa?
Floundere.
Gledaj ti ovo.
Nikad nisam vidjela manji trozubac.
Ja sam kralj Flounder, Gospodar Sedam Mora!
Pitam se zašto ljudima treba tolicni.
Scuttle bi sigurno znala.
Ona uvijek zna.
Daj se opusti.
To je samo tvoj odraz.
Smiri se.
Ništa se neće dogoditi.
Floundere, pazi!
Floundere!
Jesi dobro, Floundere?
Jasno.
Hoću reći, vidio sam i veće morske pse. Samo, znaš, ne smiješ uzmaknuti.
Moraš im pokazati tko je...
Vrati se, Floundere. To je samo Scuttle.
Ariela. Hej, mala, kako si?
Pusti mene, samo sam nešto prigrizla.
Scuttle, našli smo novo blago.
Da. Ušli smo u potonuli brod
i bilo je jako jezivo.
Ljudske stvari.
U redu, u redu, da vidim.
Da vidim.
Imaš li pojma što je ovo?
Opa.
Ovo...
Ovo je... Da.
Ovo je vrlo, vrlo neuobičajeno.
Što? Što je to?
To je...
To je dinglhoper.
Dinglhoper. -Da. Da.
Ljudi si ovim bebama prave frizure.
Samo je malo obrneš, malo cimneš, možda si nešto pritom iščupaš,
pa ti ostane umjetnički dojmljiv proplamsaj kose za kojim ljudi lude.
Zbilja? Baš bih to voljela vidjeti.
Ne smiješ. -Floundere.
Znaš da je tako.
Otac ti i dalje ne da na površinu, a?
Ne, zabranjeno je.
On sve ljude smatra barbarima.
Joj, nisu oni tako strašni.
Osim ako nisi kokos.
Mrze kokose.
Kunem se, čim nađu nekog,
razbiju ga na komade, tek tako. Baš čudno.
A što je ovo? -Ariela!
Preplivao sam pola oceana da nađem to dijete. Ariela!
Sebastiane!
Oprosti na tome! -Ariela!
Što radiš tamo gore?
Gubiš vrijeme s tom pticom neznalicom koja ne razlikuje plivanje i letenje?
Hej!
Valjda si sasvim zaboravila da je večeras Koraljni Mjesec?
O, ne!
O, da!
Okupljanje kćeri kralja Tritona,
izuzev jedne.
Otac će me ubiti!
Oprosti, Scuttle, moram ići! -Da, da.
U redu, šećeru. I ja.
Moram na zrak.
Da, požuri doma, princezo.
Ne smije se sad zakasniti na taticino okupljanje, zar ne?
Možda im se pridružim.
Oh, čekaj, kakve li sramote.
Čini se da je stariji brat zaboravio pozvati teticu Ursulu na druženje.
Opet.
Ja bih tu trebala priređivati druženja, umjesto da čekam na pozive.
Oh, kako smo se samo gostili dok sam živjela u palači!
A gledaj me sada, prognanu iz obitelji.
Propalu skoro do kosti i kože.
Izopćenu i izgnanu, satjeranu na pola puta do ludila
u ovoj tmurnoj maloj pukotini kroz petnaest dugih godina.
Dok tatica i njegova razmažena sirenska deriščad slave Koraljni Mjesec.
Pa, dat ću im ja povoda za slavlje.
Možda sam napokon tatici našla slabu točku.
Da.
Opčinjenost Crvenokose ljudima možda mi pruži baš onu priliku
koju sam čekala.
To je neodgovorno.
Sestre su ti tu samo kroz jednu fazu Koraljnog Mjeseca.
Možeš li zamisliti da neka propusti skup?
Ne. Imaš pravo.
Žao mi je.
Nije Ariela bila kriva.
Istraživali smo, pa nas je napao morski pas i...
Morski pas?
Znači, opet si išla do olupina?
Te vode su opasne.
Ne moraš brinuti za mene.
Pa, ipak brinem, malena.
Ipak brinem.
Ta opsjednutost ljudima mora prestati.
Samo hoću znati više o njima.
Znaš sve što trebaš znati.
Jedva da išta znam.
Ne daš nam ni da idemo na površinu.
Zašto moraš biti tako svojeglava?
Kao majka si. To... -Kćer sam joj.
Da, dovoljno glupava da te opčini ljudski svijet.
Da samo pokušaš shvatiti... -Pa, pokušavam.
Dovoljno dugo te pokušavam shvatiti.
Ali dokle god živiš u mom oceanu, držat ćeš se mojih pravila.
Je li ti to jasno?
Djeca. Dadete im prstić, pa vas cijelog preplivaju.
Jesam li bio prestrog prema njoj?
Nipošto niste.
Kao što uvijek govorim:
"Djeca moraju živjeti prema roditeljskim pravilima."
Apsolutno si u pravu, Sebastiane.
Mojoj Arieli treba neprestani nadzor.
Neprestani.
Netko je mora držati na oku.
Cijelo vrijeme, danonoćno.
A ti si pravi rak za to.
Ja sam pravi rak za...
Ne, čekajte, to nije... Što?
Ne, znate, ja služim vama, Vaše Veličanstvo, kao časni majordom.
Ne možeš me bolje služiti nego brigom da moja malena ne upada u nevolje.
Ali... -Da?
Idi.
Da, Vaše Veličanstvo.
Kako upadam u takve situacije?
Obrazovan sam člankonožac.
Mogu birati poslove.
Ne treba mi ovo.
Trebao bih savjetovati Kralja, a ne ganjati neku nedokazanu tinejdžericu.
Ariela, jesi li dobro?
On me niti ne čuje.
Jednostavno mu nisam slična. Ne dijelim njegove nazore.
Jer ja...
Ne vidim kako bi svijet koji pravi
tako čudesne stvari mogao biti jako loš.
Gledaj sve to, predmeta sto
Rekli bi svi: Divna zbirka je to
Rekli bi svi da sam ja
Ta cura što ima sve
Pogledaj to, raskoš i sjaj
Tisuće čuda, taj skriveni raj
Sigurno rekli bi svi
Da, ona ima sve
Vrijednih spravica imam bez broja
Sjajnih stvarčica našla sam sto
Jedna tikataka?
Biraj koja
Ali znam
Prava stvar
Nije to
Ljudski bih svijet htjela vidjet' ja
Gledati te noge kako plešu
Izvode svoj čudan...
Kako se zove? Oh! Hod!
Ne možeš to ako imaš rep
S nogama mogla bih trčat', skakat'
Gledati u onaj...
Kako se ono kaže?
Oh, svod
Htjela bih ja Zemlju iz sna
Gdje svjetlo sunca ljudima sja
Slobodna skroz Da lutam kroz
Taj drugi svijet
O, kakav san
Bar jedan dan meni po mjeri
Pješčani žal
Nosi me val zanosa mog
Ja želim to posjetit' tlo
Gore ne kore svoje kćeri
Mlade žene koje žele
Krenut' u svijet
Saznat ću tad sve što želim znat'
Ono što ne znam ja njih ću pitat'
Što je vatra i što je to...
Čudna riječ
Plam
Poći ću, znam
Blizu je dan
Kad ću iz mora izaći van
Za stvari te
Dala bih sve
Za drugi svijet
Ariela!
Nemoj!
O, ne, ne, ne!
Pa što je njoj došlo?
U beskraju plavom što čeka na nas
Vjetar pjeva kroz jedra: Hej-ho! Hej-ho!
Ti lijepih sirena ćeš začuti glas
I dubina tajnoviti zov
Tko je starac?
Tu Morskomu Kralju se klanjaju svi!
Vjetar pjeva kroz jedra: Hej-ho! Hej-ho!
I himnu vladaru svom pjevaju svi
Kroz dubina tajnoviti zov Hej-ho!
Dosta! -Hej-ho!
Hvala vam, gospodo.
O, dajte da zaplešemo.
Ma dajte. Rođendan mu je.
Ma dajte, Grimsby. Zašto se ne bih malo proveselio?
Kao svi ostali.
Vi, gospodstvo, niste svi ostali.
Vrijeme je da se odvojite od ostatka posade.
Ali njihov sam. -I ponašate kako je
primjerenije budućemu kralju.
Hoćete reći, sličnije pokojnom ocu? Odsječenom od ostatka svijeta.
Eric, znate što hoću reći.
Kad ste nam došli pred dvadeset jednu godinu,
Kralj i Kraljica primili su vas i prigrlili kao rod najrođeniji.
Sad kad ste dosegli zrelost... -Max.
Max!
Što radiš tamo? Dođi ovamo, mali!
Dođi. Dođi.
Idi. -I sad kad ste dosegli zrelost
odgovornosti vam leže kod kuće.
Vaš bi otac to očekivao.
Da, zarobljen u onom dvorcu u izdvojenosti i strahu.
Ne mogu ja to.
Smatram da se malo straha preporuča. -Grimsby, ne slušate.
Hoću biti drugačiji vođa.
To nam je cijeli razlog za ovu plovidbu, zar ne shvaćate?
Moramo ostati otvoreni prema ovom ovdje.
Jedino tako nam otok može rasti.
Eric, pomislite koliko riskirate.
Ne mogu to objasniti, Grims.
To mi je u krvi.
Čak i sada
osjećam da je tu negdje nešto što me doziva.
Oluja brzo nailazi.
Nailazi nevera! -Nevera!
Sva posada na palubu!
Priveži poklopce i sanduke! -Na zapovijed!
Zaveži ih!
Daj užad ovamo. Zaveži ga!
Za crpke! Za crpke!
Digni glavno jedro!
Privuci i namotaj glavno!
Imamo previše jedrilja!
Dovuci prednje jedro!
Smotaj sva jedra!
S kuta!
Spusti ga. Otvori!
Oj, momci!
Požar!
Drži lijevu stranu!
U čamce za spašavanje! Napusti brod!
U vodu, momak!
Idi! Smjesta! -Skoči!
Upadaj. Upadaj!
Skoči!
Daj mi ruku, momak.
Dođi, popni se. Drži se!
Momak! Ovamo. U redu?
Max.
Tako treba. Tako treba, mali. Daj, mali. Tako treba.
U redu, mali. Idemo.
Idemo.
Dođi, mali!
Max! Dođi! -Dobar pas!
Dođi.
Dođi, Max.
Eto tako.
Držim te. -Eric!
O, ne.
Miči se s mene, glupačo!
Oh, hej. Nisam te očekivala tu zateći.
A stvarno nisam očekivala nju tu zateći.
Hej. Slušaj me, ptico.
Kralj ne smije doznati za ovo.
Zaboravit ćemo da se ovo uopće dogodilo.
Slušaš me?
Da.
Ti mu nećeš reći, ja mu neću reći,
i ostat ću čitav. Je li ti jasno?
Jasno.
Oprosti, što si rekao?
Mrtav sam rak.
Dala bih sve za tvoj ljudski svijet
Zauvijek da budem tu uz tebe
Za osmijeh tvoj slatki ja dala bih sve
Htjela bih ja
Zemlju iz sna
Gdje svjetlo sunca ljudima sja
Gdje ti i ja
Dijelili bi
Taj drugi svijet
Pregledajte uvalu, ljudi!
Pregledavamo uvalu!
Četvore oči!
Na drugoj strani!
Pokret, momci. Za mnom.
Dolje, na pijesku!
Ovamo!
Ovuda!
Diše li?
Živ je!
Javite Kraljici!
Vodi, kompa. -Brzo, momci.
Natrag u dvorac.
Idite vi prvi.
Brzo, idemo!
Idemo.
Ne shvaćam sve
Al' osjećam
Nešto je divno počelo, znam
Dajem ti riječ
Ući ću već
U taj tvoj svijet
Ne.
Ne, odviše je lako.
Već je zaljubljena u ljudski svijet,
a sad je pronašla srodnu dušu.
Čekaj da tatica dozna.
Prekipjet će mu do površine.
To djevojče će mi uletjeti ravno u pipke.
Onda će mi poslužiti kao pijun u igrici,
pa ću napokon uspjeti Tritonu oteti moć
koja je oduvijek trebala biti moja.
U redu.
Okej.
Dokle god Kralj ništa ne dozna, sve će biti u redu.
Ne mora doznati da je tom dragocjenom sirenskom pjesmom spasila čovjeka.
Samo moram naći Arielu i vratiti je doma.
Nego...
Bila je tu negdje.
Da, to je sigurno to.
Samo moram biti strog prema njoj,
uvjeriti je da je sve to tek prolazan hir, pa će ga s vremenom sasvim zaboraviti.
Ariela!
Sebastiane, kako si me našao?
Što je sve ovo?
Što radiš s tim...
Tim predmetom?
Nije li prelijep?
Gledaj mu čežnju u očima.
Što bi ti znala o čežnji? Odakle on ovdje?
Iz brodoloma je. Našla sam ga na Sirenovom grebenu.
I sigurno ih je još mnogo više.
Ne, ne! Ariela!
Dijete, vraćaj se ovamo.
Ariela!
Moraš se riješiti te opsjednutosti ljudima.
Nisam opsjednuta.
Možda sam sitan, ali nisam slijep.
Vidio sam te u noći brodoloma.
Što?
Otac hoće da ih se kloniš što je više moguće!
Ali zašto?
Znaš ti zašto.
Ne moramo ih se bojati, sada to znam.
Sebastiane, da si samo vidio to gore.
Brod je jahao vjetar, a nebo su ispunili ognjem.
U redu, u redu. Slušaj me.
Ljudski svijet je sav naopak.
Život na morskom dnu je bolji od svega što tamo gore imaju.
Ti htjela bi ić' na kopno
Napustiti morsko dno
Ti sanjaš o onom gore
Al' pametno nije to
Daj pogledaj oko sebe
Dubine su divan dom
Svijet njiše se oko tebe
Zar dovoljno nije to?
Na morskom dnu
Život nam godi Ovdje u vodi
Ljepše je tu
Život na kopnu nije lak
Prži te sunce, vruć je zrak
Plivat' je bolje Do mile volje
Na morskom dnu
U moru su ribe sretne
Dok plešu u svijetu svom
Na suhom baš nisu sretne
Akvarij je njima dom
Al' sve može bit' i gore
I to ti je slučaj čest
Jer ljudi nas jako vole
Uz blitvu za ručak O, ne
Na morskom dnu
Tu nas ne žele peć' na gradele
Kao na tlu
Do tla nas vodi parangal
Na morskom dnu Ovdje nas ljulja divan val
Nema problema Svak mirno drijema
Na morskom dnu, hej -Na morskom dnu
Na morskom dnu, dijete -Na morskom dnu
Tu u dubini Sve nam se čini kao u snu
Kao u snu
Tu svaka raža, svaki špar
Za vrući ritam ima dar
Glazba se čuje Valovi struje
Na morskom dnu
Gledaj ovo.
O-hoj, frule poj
Din-don, harfe zvon I pas svira bas
Svak pjeva uglas
Jastog puše u rog
On zna svaki ton
Škarpun svira saksofon
Da! I list svira tvist
I gudi inćun I zna svaki stvor
Za naš riblji zbor
Barbun i arbun I trilja i rak
I ribica balon!
Da! Na morskom dnu -Na morskom dnu
Na morskom dnu -Na morskom dnu
Kada srdele Plesati žele
Ja bit ću tu -Ja bit ću tu
Što će mi pijeska prepun žal -Prepun žal
Kad mene nosi podmorski val, da!
Zdesna i slijeva Ribica pjeva
Na morskom dnu -Na morskom dnu
Gore i dolje Tu nam je bolje
Na morskom dnu -Na morskom dnu
Tu je galama Zapjevaj s nama
Odzvanja svuda Muzika luda
Tu na slobodi U morskoj vodi
Na morskom dnu -Dnu
To
Hej, Ariela?
Netko mora toj djevojci pribiti peraje za dno.
Nemojte mi reći da Eric i dalje priča o toj koja ga je spasila.
Nažalost, tako je.
A brodolom. Ima li žrtava?
Nema, Vaše Veličanstvo.
Pa, hvala nebesima da nema poginulih.
Dakako.
Ta njegova nespokojna narav me brine.
Polazi na ta opasna putovanja.
Oh, Eric, sjedni.
Ima li traga od te djevojke, Grimsby?
Doručkuj, molim te.
Tražili smo, gospodstvo. Nije bilo djevojke.
Srećom, stigao si do obale prije padanja u nesvijest.
Bila je stvarna. Spasila mi je život. -Sjedni, Eric.
Nisam gladan, majko. -Zabrinjavaš me.
Nisi kao prije od brodoloma.
Jeste li pregledali okolne otoke?
Ne sve, ali... -Onda ću ja.
Ne, nećeš.
Ne ideš iz ovog dvorca dok ti ne bude bolje.
Bit će mi bolje kad je nađem.
Da nisi iskoristio tu djevojku kao izgovor za novi bijeg
i stavljanje glave u torbu plovidbom zbog puke pustolovine.
“Puke pustolovine”?
Sežem prema drugim kulturama da naša ne zaostane.
Jesi li znala da smo prošlog puta trampili trsku za dvadeset sanduka kinina?
Njime u Europi liječe malariju.
A gdje je sada tih dvadeset sanduka?
Na dnu mora.
Koliko je brodoloma ove godine bilo u našim vodama, premijeru?
Šest, Vaše Veličanstvo. -Čuo si, Eric?
Naravno da jesam. -Brodolomi, uragani.
Morski bogovi nam se protive.
Koliko puta moram...
Erozijom nam otimaju tlo pod nogama.
Kradom ga vraćaju u ocean.
Pobili bi nas, da mogu.
Koješta.
Je li?
Podsjetila bih te da nam te donio upravo smrtonosan brodolom.
A sad sam te gotovo izgubila na taj način pred koji dan.
Ne možemo i dalje tako izazivati sudbinu.
To mora prestati.
Dobro, što to znači?
Znači da su
tvoje odgovornosti sada ovdje.
Dakle, nema više plovidaba
i nema ganjanja nepostojećih djevojaka.
Daleko od ljudi ja sam htio mora žar
Život kakav neće živjet' svi
Sad to što srce žudi je sasvim druga stvar
Sve o čemu razmišljam si ti
Vidim te
Kraj sebe
Zanosi tvoj me glas
Na olujnom sam moru
Lađa gubi boj
Oko mene mrak
Već i gubim zrak
Tvoj me dodir blag tada spasi
Opasnost sad je prošla
Al' izgubljen sam još
Usred olujnoga mora ti ruku
Mi daj
Pitanja je bezbroj Gdje si sad i tko si ti
Pjesme tvoje proganja me ton
Noć kad si me spasila Živi u meni
Proganja me stalno sad sve to
Opojna
Slika ti je opojna
Sred olujnoga mora
Gdje nepoznat je svijet
Tvoga lika sjaj meni znači raj
K'o da zauvijek si uz mene
Sad sam opet tu kraj mora
Gdje sa mnom bila si
I tvoj divan glas
K'o sirenski zov
Prema olujnome moru
Gdje opet smo sami
Negdje čekaj me Usred pučine
Lađu ovu pokreće ljubav
No vrijeme sve nek mijenja
Al' mene ne može
Nek me nosi val
Nek mi oduzme dah zbog tebe
Sred olujnog mora
Zbog tebe
Je sve
Ariela, možeš mi pomoći?
Ariela!
Da, naravno.
Kako da ovo razmrsimo?
Imaju li ti ljudi pojma koliko štete stvore brodolomima?
Mislim da nisu namjerno doživjeli brodolom.
Nije ih briga, Ariela.
Trebat će tisuće godina da ovaj koralj opet izraste.
I pobili su gotovo svu morsku travu.
Pobili bi i nas, da imaju priliku.
Ne. Ne, nisu svi oni takvi.
Odakle znaš?
Nisi nijednog ni vidjela.
Bila si samo dijete kad ti je majka umrla, pa nam je otac zabranio ići na površinu.
Samo kažem, mi nismo svi isti, pa zašto bi ljudi bili?
Što kažeš o ljudima?
Samo sam... -Gle što su stvorili brodolomom.
Dobili su što su zaslužili.
Najopasnija su vrsta uopće.
Zagađuju nam vode,
uništavaju grebene,
nemaju poštovanja prema ravnoteži oceana.
Nisu jedini koji nemaju poštovanja prema ravnoteži.
Ariela, kamo...
Što je s njom?
Ma, samo je u toj dobi kad joj više nije do druženja sa starijim sestrama.
Upravo tako. Sjećate se kakva sam ja bila.
Kako da zaboravimo?
Pa, baš me zanima tko je taj sretni siren.
Rak, Vaše Veličanstvo.
Dođi ovamo, Sebastiane.
Diši, Sebastiane.
Ne zaboravi, krivnja se iskazuje ponašanjem.
Ne prenagljuj, ostani smiren.
Da?
Da, Vaše Veličanstvo?
Sebastiane,
jesi li primijetio da se Ariela u zadnje vrijeme ponaša osebujno?
Osebujno, gospodine?
Smetena je, sanjari.
Satima je nema.
Nisi to primijetio?
A eto...
Zapravo nisam, znate,
što će reći, nisam...
Sebastiane.
Znam da mi nešto tajiš.
Nešto tajim?
O Arieli.
Arieli?
Zar se moja malena zaljubila?
Oh, pokušao sam je spriječiti! Spriječiti u odlasku na površinu!
Kazao sam joj da se kloni ljudi!
Ljudi? -Kad sam je vidio s tim kipom...
Ljudi? Tko je spomenuo ljude?
Samo da ovo ostavimo, pa idemo natrag.
Nipošto! -Dok je dolje još toliko sjajnih stvari?
Zar nemamo već dovoljno?
Ma daj, Floundere. Tek smo počeli.
Dakle...
Prekršila si pravila?
Otišla si u svijet nad nama.
Dogodio se brodolom.
Jedan se utapao. Morala sam ga spasiti.
Trebala si pustiti da se utopi.
Oni su divljaci.
Ne znaš to.
Ubili su ti majku.
Znam.
Ali
jedan ju je čovjek ubio.
Zašto bih krivila sve ljude?
Majka ne bi. -Ne!
Dosta. To je dosta.
A Eric nije imao veze s tim.
Eric?
Zar si potpuno sišla s uma?
Da si ga samo čuo, oče.
Suosjećajan je i drag i...
Čovjek je!
Ti si sirena! -Da.
Ali nismo zato neprijatelji.
Obećaj mi da ga nikad više nećeš tražiti.
Ne mogu. -Obećaj mi, Ariela!
Ne mogu ti lagati. Neću.
Kunem se, sad ćeš me shvatiti!
Ne!
Molim te!
Oče, stani!
Ovome je sada kraj!
Molim te, prestani!
To je za tvoje dobro.
Oče, ne!
Da nikad više nisi otišla.
Ariela.
Ma...
Samo idi.
Siroto dijete.
Siroto milo dijete.
On se zna jako razljutiti.
Misli da sve zna.
Tko si ti?
Sigurno me se ne sjećaš.
Ja sam tvoja teta Ursula.
Morska Vještica?
Što to?
Što ti je to otac pričao o meni?
Da voliš izazivati nevolje između ljudskog i sirenskog naroda.
Zar je to rekao?
Nisam ni upola čudovište kakvo tvrdi.
I samo sam došla pomoći.
Ne treba mi tvoja pomoć.
Kako god hoćeš, mila.
Čekaj. -Da?
Kako mi možeš pomoći?
Ariela?
Kamo će ona s tim sluzavim ništarijama?
Idemo.
Uđi.
Uđi, dijete.
Ne smijemo vrebati po prolazima.
To je nepristojno.
Oprosti mi na agresivnome vrtu.
Ne bih ovako živjela od svoje volje, vjeruj mi.
Tatica je jako nepošten prema nama dvjema.
Upravlja svime što govorimo i radimo.
Na neki način, nas dvije smo iste.
Uopće mi nisi onakva kakvom te je otac opisao.
Ma je li?
Nikad se nismo slagali.
Kao morski pas i morska mačka.
Uvijek je dobivao što hoće, a što sam ja dobila? Ništa.
Nikada, nikako, nimalo.
Zvuči poznato, draga?
Oh, znam kroz što prolaziš, vjeruj mi.
A znam i zašto si ovdje.
Nisam sigurna da ja znam.
Joj, molim te.
Već te dugo promatram, mileno moje.
Ti bi zapravo htjela biti tamo gore, u svijetu nad nama.
Oduvijek ti mami radoznalost,
a sad ti je namamio srce.
Kako to misliš?
Jako si mlada.
Zar ne shvaćaš?
Suđeni ste jedno drugome.
A nesnosno mi je gledati kako ovako patiš.
Ispostavlja se da ti mogu pomoći.
Kako?
Problem je jednostavan.
Ne možeš živjeti u tom svijetu
ako i sama ne postaneš čovjek.
Da postanem čovjek?
Je li to uopće moguće?
Oh, draga moja.
Time se ja bavim.
Za to ja živim.
Jednom davno ja sam bila jako zlobna
Čak i vješticom su zvali me O, ne
Al' uložila sam trud
Promijenila sam ćud
Ja dobro činim sad za duše sve
Kunem se
Ja čaroliji sam uvijek bila sklona
Može reći se da baš sam dobar vrač
Slušaj ovo pomno sad
Olakšat mogu jad
Tužnim dušama ja ću smirit' plač
Baš jadno
Grozna tuga i bol
Sve znam to ja
Ova želi biti zgodna
Lijepu curu želi taj
Je l' mogu pomoć?
Bome, da
O, grozna tuga i bol
Kroz mulj, na dno
Jato takvih moli
Viče: "Spas, spas ti nama daj!"
Hoću pomoć?
Nego što
Al' ponekad takav puk
Nema čime platit' dug
I to je dan kad im se gubi svaki trag
Znam za prigovor il' dva
Al' ipak svetica sam ja
Tjeram groznu tugu i bol
Morska Vještica! -Psst.
Dakle, evo kako ćemo.
Smiješat ću mali napitak da postaneš čovjek na tri dana.
Jasno?
Tri dana.
Prije zalaska Sunca trećega dana ti i prinčić morate razmijeniti poljubac.
I to ne bilo kakav poljubac.
Poljubac prave ljubavi.
Bude li tako, trajno ćeš ostati čovjek.
Ali ne bude li tako,
opet ćeš se pretvoriti u sirenu
i pripast ćeš meni.
Ne, Ariela! -Psst.
Jasno ti je, naravno,
da ćeš se morati odreći svojih sirenskih darova.
Nećeš imati taj svoj rep da visi s tebe poput utega.
Nećeš moći disati pod vodom, kome to treba?
I nećeš više imati tu svoju sirensku pjesmu,
jer to ne bi bilo pošteno, zar ne?
Bez brige.
Čuvat ću je na sigurnom, nečujnu, ovdje kod mene.
Jesmo li se dogovorile?
Ne znam.
Pa...
Hoću reći, upravo sam ti dala najbolju ponudu, mala. Pa...
Život je pun teških odabira, zar ne?
Ne.
Ovo nije u redu. Ne mogu ja to.
Dobro, onda, zaboravi na svijet nad nama.
Vrati se doma tatici
i nikad više ne izađi!
Odbaci groznu tugu i bol!
Reci riječ
Sad je čas
Ja sam zaposlena žena
Neću čekat' cijeli dan
Moja cijena tvoj je glas
O, grozna tuga i bol
Daj glas za spas
Ako želiš prijeći most E tad
je red da platiš ceh
Riblji rep ti nije lijep
Ljusku daj za sretan kraj!
Evo, dečki, sad je gotova
Ja imam monopol
Na groznu tugu
I bol!
Beluga! Sevruga! To Kaspijskog mora je poj!
Amnezija, glossitis et max laryngitis
Nek glas bude moj!
Sad pjevaj!
Samo pjevaj!
To!
Gle joj te glupe nožice!
O, Ariela.
Pa, dođi, curo.
Ili ćeš proplivati, ili potonuti.
Bez brige, dečki.
Nema ona izgleda bez ovoga.
Sirena bez svoga glasa?
A za svaki slučaj
ubacila sam jedan mali dodatak u tu svoju čaroliju.
Koliko god se ona trudila,
neće se sjetiti da mora doći do tog poljupca.
Sada je samo pitanje vremena.
A onda će biti moja.
Nije ti baš lako bez repa, zar ne?
Samo nastavi.
Dok ti se noge ne naviknu.
Još samo malo.
Odlazi odavde!
Gospodine, smiluj se.
Jesi li dobro?
Ah, sirotica mala.
Sigurno si ošamućena.
Idem naći nešto da te pokrijem.
Još jedan brodolom.
Santa María.
Nego, kako je, mala?
Mislila sam da ne smiješ ići ovamo, a sad ploviš brodom?
Ta trula Morska Vještica ukrala je Arieli glas.
Hej, Floundere.
O čemu ti to?
Sebastian je kazao Tritonu da je Ariela spasila čovjeka,
i Triton se jako razljutio. -U redu, u redu.
I... Čekaj! -Kasnije objasni.
Moramo te maknuti. -Čekaj!
Nisam ti rekao za Morsku Vješticu! -Pa-pa!
I da nisi nikome rekao za Morsku Vješticu!
Nekako si mi se promijenila.
Nemoj mi reći.
Stvar je u frizuri, zar ne? Jer se služiš dinglhoperom? Ne?
Ne mogu baš odrediti,
ali znam da ako ću dovoljno dugo tu stajati...
Ima noge, budalo jedna!
Znaš, razgovarali smo o tome.
Ne volim kad me zoveš budalom. Zašto ne kažeš nešto lijepo?
"Hej, Scuttle. Lijepo ti je perje." -Iš!
Izvoli.
To zasad mora dostajati.
Odvest ću te u dvorac. Tamo će znati što da rade s tobom.
Dođi, upadaj ovamo.
Danas je dobar ulov.
Dobro izgleda, ipak.
Izgleda sirovo.
Još nisi gotov?
Njegova izgleda baš dobro!
Moram reći, krasna riba.
Ima dovoljno ribe za dva tjedna.
Hej!
O, kakav dan, Sunce sja k'o u snu Divan zrak me budi
Konačno slobodna, izgledam kao i svi
Ti ljudi, dok sam tu prvi puta
Sve prvi puta
Hodala bih, al' ta sila me vuče na tlo
Hodom, Emile.
Kasom!
Dovedite Lashanu, brzo!
Može!
Što je sad ovo?
Što, za ime svega?
Djevojka se zaplela u mrežu.
Je li u redu? -Preživjet će.
Makar se napatila. Ni riječi neće reći.
Pitam se što joj se tamo dogodilo.
O, kako vatra osvjetljava sve
I toplinu širi
Malo se približim, au!
I ugrize mi prst
Osjećam sve prvi puta
Peče prvi puta
Nepoznat svijet, meni skroz novo ruho
I ovdje sam sad kao riba na suhom
Hodala bih, al' ta sila me vuče na tlo
Jao meni! Nebesa.
Evo, daj da te odvedem na kat,
pa da te uredimo i nađemo ti odjeću.
U redu, idemo gore,
stubu po stubu.
Uopće ne može govoriti?
Možeš li joj zamjeriti, Rosa?
Nakon svega što je prošla,
blagoslov je što joj nije i gore.
Ima vrlo udaljen izraz u očima.
Uz malo sapuna i ribanja bit će kao nova.
Što tu riblji
Život vrijedi?
Samo obrok fin?
Dijete, plavu haljinu iz tvoje sobe.
Ma daj se, curo, malo sredi
Sad si čovjek, pa živi s tim
Izvoli. Lijepo miriše, zar ne?
O, ne, sirotice.
Sigurno skapavaš.
Rosa, donesi hrane sirotom djetetu.
I požuri, dok nije krenula jesti ribaću četku.
Da, madam. -Dobro.
Daj da te riješimo tog smrada morske trave.
Da.
Cipele te Pa još korzet, o ne
Sve to tijelo steže
Čudno je sve Al' naučit ću se
Nešto bit će teže
Teško je vjerovati.
Dva brodoloma u jednom tjednu.
Princ Eric još traži tu djevojku koja ga je spasila.
Kaže da mu nema mira dok je ne nađe.
Ostani tu. Dovest ću Princa.
Dok ja sad prvi puta
Tu prvi puta
Ja prvi puta
Čekam da uđe on
Čujem hod
Ja ga znam
Još od onda
Osmijeh taj
Vidim već
Jer ću reć'
Jako mi je žao. Čuo sam što se dogodilo.
Kako se zoveš?
Ona ne govori, gospodstvo.
Ona...
Pa, drago nam je da si nam uspjela doći.
Imaš li negdje boravište?
Rodbinu?
Pa, onda slobodno ostani kod nas.
Dokle god hoćeš.
Pobrini se da ima sve što joj treba. -Da, Vaša Visosti.
Pustit ćemo te da se odmoriš.
Gledaš za njim Htio čut' je tvoj glas
Nećeš reć' ni riječ
Cijena za doći na tlo bar na čas Plaćena je već
Muk
Prvi puta
Strah
Prvi puta
Osjećam da ona sila me
Vuče do
Dna
Ovo je sigurno, bez ikakve sumnje,
dan upravo najvećeg poniženja u mom životu!
Mogao sam završiti u buzari,
a onda se još moram popeti skroz dovde.
Nisu ti mogli dati sobu u prizemlju?
Nadam se da cijeniš koliko se patim zbog tebe, mlada damo.
Ne.
Da mi nisi okrenula leđa.
Što ti je došlo da si odlučila odustati od svojih sirenskih darova?
Nego, uspijemo li natjerati tu vješticu da ti ih vrati,
mogla bi se vratiti doma i samo biti...
Pa, i samo biti...
Samo biti nesretna u ostatku života.
Jao meni, ispostavlja se da sam pravi mekušac.
U redu. U redu.
Pokušat ću ti pomoći.
Ali moramo biti odvažni, djelovati brzo. Ne zaboravi na poljubac.
Ne, ne, ne mene, Princa! Moraš poljubiti Princa.
Zar se ne sjećaš? Imaš samo tri dana da...
Halo?
O, ne!
Začarala te.
Ne možeš se sjetiti, zar ne?
Ma što ćemo sada?
Pa, ne možemo gubiti vrijeme.
Moramo samo naći način da nekako spojimo vas dvoje.
Beznadna si, dijete.
Znaš to?
Potpuno beznadna.
Švedski stol.
Što? Nema oraščića?
Što ti tu radiš?
Oh, tu li si.
Tražim te.
Flounder mi je ispričao cijelu priču. Je li Ariela već pogubila Princa?
Ne, ne pogubila.
Poljubila, ptičji mozgu.
I gore je no što smo mislili. Vještica ju je opčarala.
Čim joj kažem da ga mora poljubiti, misao joj smjesta iskoči iz glave.
Zato to sad moramo mi.
Poljubiti Princa?
Zaboravi.
Gdje je sad Ariela?
Kako to misliš? Pa evo je...
Što ti tu radiš, dijete?
Ne možeš samo odlutati kad god ti dođe.
Sakrij se!
Tko je to ovdje?
Oh, to si ti.
Ovamo obično nitko ne zalazi.
Moja mala sirena.
U redu je, u redu je.
Slobodno je pogledaj.
Pronašao sam je na obali Cartagene.
Nije li prelijepa?
Oh, tako je. Ti...
Pa, to baš i nema veze.
Ovdje većina govori previše riječi, a nema što reći.
Znaš,
nikad nisam vjerovao u tu predaju da sirene mame mornare u smrt.
Izvoli, uzmi je.
Ne, stvarno. Poklanjam ti je.
Ionako mi ponestaje prostora.
Gotovo sve ovo potječe s mojih plovidaba.
Znam da sigurno izgleda čudno što skupljam toliko stvari,
ali pogledaj samo ovaj fosilizirani morski kamen.
Možeš li vjerovati da dolje postoje takva čudesa?
Ne, čekaj!
Kako si znala da je to unutra
cijelo ovo vrijeme?
Nevjerojatno je.
Eto, to. -Hej, curo.
To sam samo našao na žalu ovdje na otoku.
Ima ih na gomile u ovo doba godine.
Pojma nisam imao da se to može.
Oh, ja?
Zaista?
U redu, šaku...
Kako da...
Da, tako treba.
Tako treba, curo.
Dobij ga, dobij ga.
Vidim te.
Idemo, daj sad...
Oprosti.
Da, pa...
Poradit ću na tome.
Volim tamošnji narod. Njegovu kulturu, njegove običaje.
Cijelo ovo područje zove se Brazilsko Carstvo.
Tu su onda i Venecuela,
Kolumbija...
Ovo tu područje zove se Obala komaraca.
Sve ove vode su neistražene.
Ne bi li bilo čudesno otkriti mjesto koje nitko još nije vidio?
Pa, to...
To mi je bila jedna od najdražih plovidbi.
Tamo sam kupio onaj peruanski sag, kao i šest razboja za njegovo tkanje.
Još jedan?
Ovo je naš otok.
Sada smo baš u ovome dvorcu.
Tamo je naše glavno selo.
Nego, luka nam je svojedobno bila najprometnija u području.
Nadam se da će jednog dana opet biti.
A točno tu je prekrasna laguna s malim vodopadom.
A onda je sve ovo kišna šuma.
Mogao bih ti je pokazati, ako hoćeš.
U redu.
Idemo sutra.
Ali, gospodstvo...
Grimsby, dobro.
Ujutro će nam trebati prirediti konja i kočiju.
Možemo li popričati na miru, gospodstvo?
Naravno.
Poseban je, zar ne?
I ta mjesečina.
Sutra šaljemo sve kočije u potragu za tom djevojkom.
Za djevojkom! Nisam se toga sjetio.
Naravno, da, to moramo.
Apsolutno. -I moram vas podsjetiti, Eric,
da vam je majka jučer rekla da ne napuštate dvorac
dok vam ne bude bolje. -Grimsby, dobro mi je.
Nikad mi nije bilo bolje.
Da.
Da, to vidim.
Valjda možemo izuzeti jednu kočiju.
Izgleda da si stekla prijatelja.
Dođi, Max.
Vidimo se kasnije.
O, ne. Nećete vi nikamo bez mene.
Preostala su mi samo dva dana. Ja sam rak na zadatku.
Kasom, King.
Postajem prestar za ovo.
O, ne, ne, ne! Sjedi, zvijeri!
Još to mogu.
Koja se to vozi s princem Ericom?
Ona koju je more neki dan izbacilo?
Da, tako je, Lashana.
Nije li mu Kraljica rekla da ostane u dvorcu?
Da, rekla je, Lashana.
Nećeš li dobiti kaznu jer si ga opskrbio kočijom?
Kojom kočijom, Lashana?
Bi li pokušala?
Izvoli.
Pazi! Pazi!
Dođi! Idi, idi, idi!
Ispričavam se!
Bilo je tijesno.
Opa!
Hej, narode! S puta!
Okreni se! -Brzo!
Čekaj, čekaj!
Hej, hej, hej! Pazi malo!
Oprez!
To je bilo
zabavno.
Evo, da...
Da vam pomognem.
Idi, idi samo.
Eto tako. Ovuda.
Dođite. Ovuda.
Eto tako.
Idemo. Tako treba.
Hvala ti, momče.
Otočka bobica?
Kakvo je? Lijepo?
Kokos! -Kruhovac!
Kokos!
Svježi kokos?
Ne? Nećete ga?
Napijte se vode.
Hvala, gospođice.
Mlada damo, biste li kušali?
Mislim da će vam trebati ovo.
Hej, može malo soli?
Dobar dan, gospodstvo.
Koliko je zreo mango?
Šešir za damu?
Oh. Tu li si.
Ne, ne. Prevelik je.
Iskušajte ovaj.
Tropsko cvijeće?
Hej! Svi zajedno, svi zajedno!
Hej, hej, hej! -Hej!
Reci, ima li već ljubljenja?
Ne. Što se romantike tiče, njih dvoje su spori kao puževi.
Hej, idi naći Floundera.
Moramo ovo pokrenuti, i to brzo.
U redu, šefko.
Hej!
Ma tako, ma tako, ma samo tako!
Unatrag, unatrag, unatrag!
Idemo sad!
Obožavam ovo doba noći.
Katkad opaziš oči vrišteće sove gore u krošnji...
Hej! Hej!
Hej, vraćaj se s tim!
Dođi.
Čuvaj.
Mislim da je otišla ovamo.
Jesi u redu?
Hej!
Vrati mi šešir!
U redu, onda.
Nisam ga htio izgubiti.
Miči to debelo perje, ptico. Ništa se ne vidi.
Pa, dosta dobro je ispalo, zar ne? -Ali ništa se ne događa.
Vrijeme nam istječe, a nitko se nijednom nije napućio.
Mislim da je vrijeme za malo
vokalnog romantičnog poticanja.
Molim te, ne.
Scuttle? Sigurno se...
U redu. Pobogu.
Falš. Ta je falš. -Ne.
Daj da nađem. Daj da nađem.
Jesi gotova?
U redu, u redu. Slušaj. Ariela ne smije doznati da pomažemo.
Ako nas vidi ili čuje, isključit će nas. Ne, moramo to izvesti potajice.
Moramo obraditi Princa
pomoću moći sugestije. -Dobro.
Kako da to izvedemo?
Moramo se stopiti sa zvukovima prirode da nas ona ne čuje.
Udaraljke.
Gudači.
Duhači.
Stihovi.
Vi ste sami
Gledaš ravno sad u nju
Nema puno priče tu
Ali nešto te mami
Tu u barci toj
Ti bi htio joj
Dati jedan poljubac
Znam što želiš
Vidi kako lijepa je
Htio bi joj priznat' sve
Ali zbunjeno sjediš
Bi li pokušala?
Daj se sredi već
Reci lijepu joj riječ
I daj joj poljubac
Ša la la la la la, lam di dam
Tog dečka sad je sram
Pa ne da poljubac
Ša la la la la la
Laj di daj
Toj priči bit će kraj
Jer fali poljubac
Hej, lakše malo. Scuttle, lakše malo.
Kako vedra noć.
Vidi se Orion.
Mornarima zviježđa služe za navigaciju.
To je Orion, Lovac.
Tamo je Aries, Ovan.
Ono je Kasiopeja.
Baš čudno.
I dalje ne znam kako se zoveš.
Da vidimo. Je li...
Diana?
Ne?
Ili...
Katherine?
Ne, svakako nisi Katherine.
Kako?
Nebo...
Aries?
Aries.
Arie...
Ari-el.
Ariela?
Ari-ela?
Ariela.
To je prelijepo ime.
Zapisano u zvijezdama.
Sad je trenutak
Plutate pod zvijezdama
Tu su vrata vašeg sna -Vašeg sna
Pa hajde požuri
Ne zna reći riječ
Al' sve moći će reć' kad daš joj
Poljubac
Ša la la la la
Čemu strah
Ljubavi pun je zrak
Pa daj joj poljubac -Poljubac
Ša la la la la la
Nemoj stat'
Već kuca kasni sat Pa daj joj
Poljubac
Ša la la la la la
Gledaj nju
I slušaj pjesmu tu
Što traži
Poljubac
Ša la la la la la
Riječi te
U pjesmi vode te
Da daš joj
Poljubac
Pa daj taj
Poljubac
Što ne daš
Poljubac
Daj jedan
Poljubac
Požuri
Poljubac
Što je to bilo?
Bilo je tijesno.
Pretijesno.
Nije mi jasno.
Mislila sam da ta mala barakuda nema izgleda da ga primami bez glasa.
Kako je to uopće moguće?
Pa, nećemo dopustiti da se to ponovi.
Vrijeme je da Ursula preuzme stvari u vlastite pipke.
Gdje je?
Daj, daj. Mora biti tu negdje.
Ne! Ne!
Nitko nikad ne vraća moje stvari kamo treba!
Ne! Gdje je?
Ne, ne, ne!
Ne!
Oh, tu je.
Imam ga.
Taj Princ neće znati što ga je snašlo.
Još samo jedan zalazak Sunca,
a onda će mi se Triton koprcati.
Gledat ću ga kako se migolji poput crva na udici.
Dakle, gdje je ona?
Ne znamo, oče. -Nema je.
Kako to misliš?
Tražile smo je i tražile.
Nigdje nema ni traga od nje. Nije u ovim vodama.
Tražite onda opet. Pretražite svih Sedam Mora ako se mora.
Ariela ne bi opet na površinu. -Da nisi ni pomislila.
To nema smisla. Zašto bi otišla?
Nemam pojma.
Nema to veze. Samo je nađite.
Što sam to učinio?
Svi spavaju.
Radije budimo tihi.
U njegovoj sobi, cijelog dana? -Čekaj.
Idi, brzo brzo. Tu, brzo. -Nisam ga vidjela.
Pazi. -Valjda se samo odmara.
Zar me izbjegava?
Ne, Vaše Veličanstvo.
Ne? -Ne.
Nekako si silno siguran u to.
Da vas izbjegava? Eric nije takav, zar ne?
Gdje je, onda?
Oh, nadam se da ne traga za tom izmaštanom djevojkom.
Ne, Vaše Veličanstvo. To mogu reći sa sigurnošću.
Hvala nebesima na malim blagoslovima.
Mokar je.
Provjerit ću zašto. Zaista se sami morate odmoriti.
Da, valjda bih trebala.
Hvala vam, Grimsby. Laku noć.
Madam.
Oprosti zbog toga.
Danas nisam smio napustiti dvorac.
Ali drago mi je što jesam.
Sva ta pravila...
Zapravo, rođenjem ne pripadam ovamo, pa mi sve to stvara malu nelagodu...
Sretan povratak, gospodstvo. -Oh, Grimsby.
Nadam se da ste vas dvoje proveli ugodnu večer.
Da, jesmo. Zar ne?
Da. Vrlo lijepu.
Dan vam je bio dug, gospođice. Slutim da biste trebali na počinak.
A možda i na sušenje.
Da. Odveslali smo čamcem u lagunu
i, nažalost, završili u njoj.
Uglavnom, laku noć.
Laku noć,
Ariela.
Što se kočija tiče, gospodstvo,
nažalost, one
nisu našle zagonetnu djevojku.
Nisu?
Smijem li onda pitati
trebamo li nastaviti potragu?
Grimsby,
samo se...
Osjećam se malo...
Pa, ako hoćete savjet jednog starca, gospodstvo,
ne dajte da vas zadržava pojam onog što treba biti.
Mislite samo na ono što jest.
Laku noć, gospodstvo.
Hej! Budi se! Budi se! Budi se!
Što?
Hej, zar niste čuli glasine?
Guzine?
Ne, te priče, taj trač
Što šuška se, što brblja se, Te glasine
Jer ja sam jako nisko letjela I čula sam sve
I sad sam vama vijest tu donijela Pa slušajte me
Ma znaš onaj dan
Lagunom su veslali Da, i onda sam
Sjećam se.
To nije vic
Znaš onaj tip što nos ima, glavu i sve
Princ. -Da, Princ
Se sprema za čin On želi
Znaš kad se čovjek Sav obuče k'o pingvin?
U zrak rižu baca?
Hrpa je goluba kljuca
Od njih im želudac puca
Al' golub može bit' baš buca
Scuttle... -Molim te, slušaj me sada
Čula sam glasine
Požuri.
Reć' ćete: "Što?" Kad vam kažem glasine
Pa dobro, spremi se, dušice
Zna i žena što pere vam veš Zna i lihvar što cilja na keš
Po dvorcu se glasina širi Da svadbu princ Eric sad priprema već
Što? -On ženi se, vjerovat ne'š
Al' mlada u priči je keč
Tko? -Tko? Kokodačeš, ko-ko
Šuti k'o riba, ja mogla bih reć -Ne!
O, da, jasno je već Gotova stvar
Spremaj svadbicu za Arielicu
Riža će past Pa će pasti i, kako se zove?
Kad zalijepe usne na usne
Ja nemam usne, ja imam kljun
Al' može ti doći on Ribica pun
Ne mogu vjerovati.
Nego, grozno si tiha.
O, da. Što je onda sad?
Idemo, idemo, idemo!
Zar nisu super glasine?
Obuci se, dijete.
Pa hvala mi na glasini
Čeka nas puno posla do zalaska Sunca.
Super su glasine, glasine, hej!
Joj, molim te, daj da to bude danas.
Hajmo, hajmo, hajmo -Hajmo
Ša stvarno, ta priča, taj trač
Što šuška se, što brblja se Te glasine
Hajmo, hajmo, hajmo
Brzo hajmo sad dok ovaj dan je mlad
Što? Moramo sad obući tu slatkicu
Daj -Sada posljednji je čas
Pa zato hajmo se požurit' I pojurit' već je panika
Čuj glasine
Scuttle, preblizu si.
Svega mi, to je predivna vijest.
Zar ne, Grimsby? -O, da.
Moram priznati da sam pogriješila.
Čini se da si ipak uspio pronaći svoju djevojku iz snova.
Da. Pravo je iznenađenje, Eric.
Što?
Znam.
Znam da to sigurno djeluje brzo,
ali zaista joj dugujem život.
Proslavit ćemo to.
Večeras.
Predstavit ćeš nakanjenu dvoru.
Možemo to ostvariti, zar ne, Grimsby?
Da. Ako je to zaista ono što hoćete, Eric.
Što ja... Hoću?
To je ono što oboje hoćemo.
Krasno.
Pa, čeka nas težak posao.
Dakako.
Započnimo onda pripreme. Grimsby...
Oh, Ariela, djevojko.
Kamo si se djenula?
Da. Ima li traga od nje? -Nikakvog.
Triput sam preletjela selo.
Pa, pregledaj opet dvorac!
Sunce samo što nije zašlo. Moramo je naći.
Primljeno.
Što je s tim budalastim Princom? Nešto mi tu smrdi.
Ne sviđa mi se... -Sebastiane!
Ovamo. -Da, što je?
Evo me, evo me, čekaj.
Da, što je?
Mislim da znam gdje je Ariela.
Dobro, što se čeka?
Idemo, idemo, idemo!
Ariela?
Zbogom, Crvenokosa.
O, ne!
Čitav moj trud
Sve uzalud
Opet sam ovdje
Čini mi se
Ponovno je
Nestvarno sve
Tamo na tlu
Razumiju
Neće te davit' tužnom pričom
Dala sam sve za tvoj ljudski svijet
Kako ću sad kad sam sasvim sama?
Hej, što to radiš, dijete?
Ne možeš tako lako odustati.
Sve ovo je sigurno nekakav nesporazum.
Gledao sam vas oboje. Suđeno vam je biti skupa.
Tu li si.
Tražila sam te.
I mislila da sam te našla, jer sam te čula.
Ali onda sam vidjela da to nisi ti. To je bila ona!
Ali nije... U zrcalu, osim što je imala...
Imala je tvoj glas! -Što ti to pričaš?
Zar ne shvaćaš što ti govorim? -Ne!
Princ je prevaren.
Ta koja se pojavila zapravo je prerušena Morska Vještica.
Jesi li sigurna u to?
Naravno da sam sigurna! Kad sam bila netočna?
Hoću reći, ono, znaš, u bitnome?
Dobro, što da radimo?
Pa, moramo nešto napraviti dok princ Eric nije završio s tom ljigavom lignjom.
To, djevojko, kreni!
Floundere, idi reci Morskom Kralju što se dogodilo. On mora znati sve.
Okej.
Što da ja radim?
Ti me odbaci do dvorca.
Moramo naći način da zadržimo te zaruke.
Zaista je vrlo posebna.
Junaštvo je preteška riječ za to,
ali valjda i jesam spasila Erica.
Kao što bi svatko. -Naravno.
Grimsby. -Gospodstvo.
Jeste li vidjeli Arielu?
Sluge kažu da je rano jutros napustila dvorac.
Napustila?
Možete li joj zamjeriti, Eric?
Nije mi jasno. Vi niste ovakvi.
Nisam siguran ni da je meni jasno.
Samo sam htio...
Mislio sam da ako... -Eric.
Hvala vam.
Baš i ne znam što sam htio.
Još samo malo!
Dakle, kada ti dadem znak, ispusti me!
Jasno? -Jasno.
Ne, budalo jedna...
Očito sam prepuštena sebi.
Mili moj,
ovo je pripadalo mojoj majci.
I sada ga dajem tebi.
Tvoja mi sreća znači sve na svijetu.
Vrlo ste dragi.
Biste li me ispričali?
Uživaj.
Oh, Eric.
Prelijep je.
Ma što, za ime... -Prsten.
Prsten. Izgubio sam...
Je li itko vidio prsten?
Jeste li vidjeli prsten?
Jeste li ga vidjeli?
Odbij, prljava ptičurino!
Pomozite mi! Napadaju me!
Ariela!
Ariela, tražio sam te!
Tko je to?
Što to radiš?
Grimsby, pustite me! -Gospodstvo!
Mičite je od mene!
Nije pri sebi!
Što je sad ovo?
Ariela, prestani!
Mičite se!
Ariela.
Da.
To si cijelo vrijeme bila ti.
Trebao sam znati.
Ne znam što me spopalo.
Začarala te je.
Miči se od nje!
Eric, znaj da...
Joj, samo se poljubite!
Hoću da sve znaš. -Ništa sad nije bitno.
Ne!
O, blagi Bože. Ona je morsko stvorenje.
Zakasnila si!
Odbij!
Začepi!
Eric!
Eric, ne.
Ovo je djelo morskih bogova. Upozorila sam te.
Njihov cijeli svijet je zao.
Eric, čekaj! Eric!
Što to radiš? Pusti me!
Ne dolazi u obzir. Dogovorile smo se, sjećaš se?
Tri dana, nema poljupca.
Da, vraća li ti se to sve?
To sam i mislila.
Pa, sad moraš živjeti s tim, curo.
Ursula!
Pusti je.
Zaboravi, stariji brate.
Ona sad pripada meni.
Oh, znaš?
Sklopile smo dogovor.
Krvlju.
Neraskidiv je, čak i za tebe.
Žao mi je, oče. Ja sam kriva za sve ovo.
Što hoćeš od moje kćeri?
Ništa.
Tebe ja hoću.
Hoću gledati kako patiš, kao što sam ja patila svih ovih godina.
A kći velikoga Morskog Kralja
vrlo je dragocjen artikl.
Sirota, nesretna duša.
Hej! Drž'te je, dečki!
Radije nemoj.
Šokantno, zar ne?
Naravno, oduvijek sam sklona nagodbama.
Što kažeš na razmjenu, a?
Koliko ti tvoja predraga Ariela vrijedi?
Sada je moj.
Ne!
Oče!
Čudovište jedno!
Ne budi glupa, derište jedno!
Nemoćna si protiv...
Platit ćeš mi to.
Drž'te ga!
Oprosti se od svoga ljudskog miljenika!
Nemoj!
Bebice moje!
Eric!
Idi na obalu. Ubit će te!
Neću te ostaviti!
To!
Daj mi ruku!
Sada!
Pazi!
Sad ja vladam morima
i svi će biti bespomoćni pod mojom moći!
Ne!
Toliko o pravoj ljubavi.
Zbogom, zaljubljeni.
Dao si život za mene.
A ti si se borila da mi vratiš život.
Nisam se borila sama, oče.
Eric je bio uz mene.
Sada je jedino bitno da si sigurna i da si doma.
Gdje ti je i mjesto.
Gospodstvo, molim vas!
Treba nam brod.
Grimsby, moramo je naći!
A onda što?
A onda što, Eric?
Mili.
Imala si pravo.
Lovio sam izmaštanu djevojku. -Ne.
Ne, nisam bila u pravu.
Bila je vrlo stvarna.
Kao i tvoji osjećaji prema njoj, što sada vidim.
Ma samo što
naši svjetovi ne smiju biti zajedno.
Sebastiane!
Ma nemoj me zezati.
Da, Vaše Veličanstvo.
Oduvijek nastojim postupati kako je najbolje za naš narod.
Da, Vaše Veličanstvo.
I kako je najbolje za moje kćeri.
Dakako, Vaše Veličanstvo.
I poduzeo sam sve u svojoj moći da je usrećim.
Pa, ne sasvim.
Ona hoće drugačiji život od onog koji sam joj namijenio.
Pokušala vam je reći, Vaše Veličanstvo.
Ali neću je više moći štititi.
Pa, kao što uvijek govorim:
"Djeca moraju imati slobodu življenja vlastitim životom."
Je li, zar tako uvijek govoriš?
Tako nekako. Da.
Onda imamo još samo jednu poteškoću.
A koju to, Vaše Veličanstvo?
Koliko će mi nedostajati moja malena.
Dobar si ti, mali. Idi.
Opet?
Max.
Blagoslovljeni bili.
Čarobna vijest, da.
Ma što je sve ovo, Grims?
Oh, Kraljica vam je htjela prirediti doličan ispraćaj, gospodstvo.
Hvala vam, Vaše Veličanstvo.
Ne. Hvala tebi.
Ma koliko da mrzim rastanke, svejedno imamo povoda za proslavu.
Naši se svjetovi zaista predugo ne shvaćaju.
Vaš brak znači nov početak za nas.
Da. Početak.
A sad,
idi tamo
i promijeni svijet,
ili što već moraš, da ne zaostanemo.
To ne zvuči kao moja majka. Što si učinila s njom?
Idite.
Jeste li odlučili kamo ćete najprije?
U neistražene vode.
Okej!
Sirena i čovjek.
Tko bi to mogao zamisliti?
Pa, vidi tko je tu.
Donijeli smo ti nešto, Ariela.
Nešto što si zamalo izgubila.
Gdje je?
Sjediš na njoj, ptico.
Moja mala sirena.
Pričuvaj mi je.
Nadam se da će ti stvoriti manje nevolja nego ja.
Imala sam pravo za dinglhoper, zar ne?
Da, jesi, Scuttle. Imala si pravo.
Nećeš predugo izbivati, zar ne, Ariela? -Naravno da neću.
Vraćam se do idućeg Koraljnog Mjeseca.
Da, nemoj ovog puta zakasniti.
Jesi li spremna?
Da.
Da, spremna sam.
Dijete moje.
Eric.
Hvala ti što si me čuo.
Ne bi se morala odreći glasa da bi te se čulo.
Ali sada te slušam.
I uvijek ću biti tu za tebe.
Kao i svi mi.
Volim te, oče.
Ti htjela bi ić' na kopno Napustiti morsko dno
Ti sanjaš o onom gore Al' pametno nije to
Daj pogledaj oko sebe Dubine su divan dom
Svijet njiše se oko tebe Zar dovoljno nije to?
Na morskom dnu Na morskom dnu
Život nam godi Ovdje u vodi
Ljepše je tu
Život na kopnu nije lak
Prži te Sunce, vruć je zrak
Plivat' je bolje Do mile volje
Na morskom dnu
U moru su ribe sretne Dok plešu u svijetu svom
Na suhom baš nisu sretne Akvarij je njima dom
Al' sve može bit' i gore I to ti je slučaj čest
Jer ljudi nas jako vole Uz blitvu za ručak jest'
O, ne Na morskom dnu
Tu nas ne žele Peć' na gradele
Kao na tlu
Do tla nas vodi parangal Na morskom dnu nas ljulja val
Nema problema Svak mirno drijema
Na morskom dnu -Na morskom dnu
Na morskom dnu
-Da, da
Tu u dubini Sve nam se čini kao u snu
Kao u snu -Kao u snu
Tu svaka raža, svaki špar Za vrući ritam ima dar
Glazba se čuje Valovi struje
Na morskom dnu
Gledaj ovo.
O-hoj, frule poj Din-don, harfe zvon
I pas svira bas Svak pjeva u glas
Jastog puše rog On zna svaki ton
Škarpun svira saksofon
Da! I list svira tvist I gudi inćun
I zna svaki stvor za naš riblji zbor
Barbun i arbun I trilja i rak
I ribica balon!
Da! Na morskom dnu -Na morskom dnu
Na morskom dnu -Na morskom dnu
Kada srdele Plesati žele
Ja bit ću tu -Ja bit ću tu
Što će mi pijeska
Prepun žal
Kad mene nosi podmorski val
Zdesna i slijeva Ribica pjeva
Na morskom dnu
Gore i dolje Tu nam je bolje
Na morskom dnu
Tu je galama Zapjevaj s nama
Odzvanja svuda Muzika luda
Tu na slobodi U morskoj vodi
Na morskom dnu
To!
PREPJEVALE IVANKA ANIČIĆ I KORANA SVILAR
PREVEO VLADIMIR CVETKOVIĆ SEVER
DISTRIBUCIJA: BLITZ